Hringbraut (sjónvarpsstöð)

Hringbraut er einkarekið íslenskt fjölmiðlafyrirtæki sem rekur sjónvarpsstöð og vefsíðuna hringbraut.is.

Um fjölmiðilinn.

Sjónvarpsstöðin Hringbraut og vefsíða stöðvarinnar fór í loftið í febrúarmánuði 2015.

Í umsókn Hringbrautar um starfsleyfi fjölmiðlanefndar, segir m.a. „að fjölmiðillinn eigi að vera lifandi vettvangur fyrir reynslumikla fjölmiðlamenn og áhrifafólk í þjóðfélaginu sem jöfnum höndum annist þáttastjórn, pistla- og fréttaskrif.”

Saga.

Við stofnun Hringbrautar í febrúarmánuði 2015 sagði Sigmundur Ernir Rúnarsson ritstjóri telja að pláss sé fyrir Hringbraut á sjónvarpsmarkaðnum enda séu þau öðruvísi en það sem fyrir er. „Við teljum vera pláss fyrir víðsýna og upplýsandi talsmálsstöð, studda af fjölþættum vef, sem er opin fyrir öllum möguleikum Íslands, heimilum og fyrirtækjum til framdráttar, með reynslumiklu fagfólki við stjórnvölinn.

Þegar Hringbraut fór í loftið í febrúar 2015 var greint frá frá stofnun hins nýja miðils, stefnu og tilgangi í fréttatilkynningu:„Hringbraut er nýr, fjölbreyttur og ókeypis sjónvarps- og vefmiðill sem leggur áherslu á kraftmikla og upplýsandi umræðu um þjóðmál, menningu, heimili, heilsu og lífsstíl. Miðlinum er ekki síst ætlað að vera hringiða uppbyggilegra skoðanaskipta um þjóðfélagsumbætur fyrir heimili og fyrirtæki, þar sem umburðarlyndi og víðsýni eiga að vera leiðarstef í öllum skrifum og þáttagerð, ásamt hlutlægni og mannvirðingu."

Útsendingar Hringbrautar.

Hringbraut er ókeypis sjónvarps- og vefmiðill sem sendir út íslenska dagskrárgerð í fjöldamörgum þáttum í viku hverri viku. Þá er auðvelt að nálgast á rás 7 hjá Símanum, rás 9 á Vodafone og 35 á örbylgjunni. Hringbraut sendir út allan sólarhringinn um allt land, jafnt í HD-gæðum og SD-gæðum. Sjónvarpsþættir Hringbrautar eru aðgengilegir á vefsíðunni hringbraut.is.

Starfslið.

Hjá fyrirtækinu Hringbraut-Fjölmiðlar ehf. starfar fólk með mikla reynslu af fjölmiðlum. Í ársbyrjun 2019, voru starfsmenn 14. Guðmundur Örn Jóhannsson er sjónvarpsstjóri (fyrirsvarsmaður skv. fjölmiðlalögum) og Sigmundur Ernir Rúnarsson, dagskrár- og ritstjóri (ábyrgðarmaður skv. fjölmiðlalögum).

Ritstjórn.

Á vef vef fjölmiðlanefndar eru jafnframt birtar reglur Hringbrautar um ritstjórnarlegt sjálfstæði: Þar segir að ritstjórnin sé sjálfstæð og óháð eigendum stöðvarinnar. Ritstjóri sem jafnframt er dagskrárstjóri, er ekki eigandi sjónvarpsstöðvarinnar. Hann ræður einn efnisvali miðilsins og ber ábyrgð á því.

Samstarf við aðra miðla.

Við stofnun Hringbrautar lýsti Sigmundur Ernir dagskrárstjóri því í viðtali við Morgunblaðið að stöðin verði „ekki í samkeppni við eina stöð fremur en aðra og raunar viljum við öðru fremur vinna með öðrum fjölmiðlum til að styrkja fjölmiðlun og lýðræði í landinu.“

Í ársbyrjun 2019 var Hringbraut í samstarfi við nokkra fjölmiðla varðandi gerð og birtingu efnis. Má þar nefna vefmiðilinn Kjarnann (Kjarninn miðlar ehf.) og fréttamiðilinn Víkurfréttir í Reykjanesbæ (Víkurfréttir ehf.)

Ítarefni.

Listi fjölmiðlanefndar yfir "skráða fjölmiðla" Íslandi, en samkvæmt fjölmiðlalögum eru allir þeir fjölmiðlar sem ekki eru leyfisskyldir, skráningarskyldir:

Listi fjölmiðlanefndar yfir "leyfisskylda" fjölmiðla á Íslandi.